Kun haluat luopua asumisoikeudesta, tee kirjallinen ilmoitus asunnon omistajalle. Ilmoita samalla mahdollisesti tekemistäsi muutostöistä, joista voit hakea hyvitystä. Selvitä etukäteen irtisanomisaika ja se, millä aikavälillä saat asumisoikeusmaksun palautuksen. Asumisoikeusmaksulla voi vaikkapa kattaa omarahoitusosuuden omaa asuntoa ostettaessa.